**לפענח את מוזיאון העם היהודי**

אורחות יקרות[[1]](#footnote-1),

ברוכות הבאות למוזיאון העם היהודי בבית התפוצות! מטרת עמוד זה היא לעזור לכן במהלך סיור עצמאי שתעשו במוזיאון. לשם כך הכנו מאגר שאלות שיש לקרוא לפני ביקורכן בתערוכות השונות. שאלות אלה הן מעין מצפן חשיבה שיעזור לכן לפענח את המסרים של החלל המוזיאוני בבית התפוצות ובמוזיאונים בכלל. החלל המוזיאוני כולל את הפן האדירכלי-עיצובי של המוזיאון ואת התערוכות המוצגות בו.

**מאגר שאלות לפיענוח המוזיאון:**

* **מבואת הכניסה לפני הביקור בחללים שבהם מוצגות התערוכות**:
	+ כיצד מעוצבת הכניסה למוזיאון?
	+ האם ישנו סדר מובנה לביקור בתערוכות מסויימות לפני ביקור בתערוכות אחרות?
* **חללי תערוכות**:
	+ כיצד מעוצב חלל תערוכה?
	+ האם ישנו סדר מסויים למוצגים?
	+ אלו פעולות ואינטראקציות מעודד החלל? (שוטטות, הליכה במסלול מסויים או צורה אחרת?)
* **בחירת מוצגים בתערוכה**:
	+ האם יש מוצג מרכזי או מובלט?
	+ האם ישנם רק מוצגים מקוריים או גם שחזורים של מוצגים?
	+ כמה מיצגים אינטראקטיביים ישנם בתערוכה?
* **מידע**:
	+ כיצד מעוצב הטקסט?
	+ באילו שפות המוזיאון?
	+ האם הוא מונגש?
	+ מהו אופי הטקסט? (מידעני/ציטוט וכו)

**השיבו על השאלות הבאות:**

1. מהו המסר של התערוכה? תמכו/נמקו/בססו את תשובתכן באמצעות שימוש באלמנט אחד לפחות מתוך מאגר השאלות לפיענוח המוזאון. לדוגמה - "לדעתי מסר התערוכה הינו X. את זאת ניתן לראות על פי עיצוב החלל, המעודד התנהלות Y, כמו גם הבחירה במוצג Z, המדגים את המסר על ידי מיקוד ב..."
2. מהו המסר של המוזיאון? התייחסו לתפיסת הזהות שלו, לתפיסת התרבות היהודית המוצגת בו. תמכו את תשובותכן באמצעות שימוש **בהיבטים מכל התערוכות שביקרתן בהן**.

1. דף זה מנוסח בלשון נקבה כי חוקים פטריארכליים לא צריכים את התיקוף שלנו כפרטים וכקבוצות. הדף פונה לכל המגדרים והגדרות הזהות העצמיות והקבוצתיות באשר הן. [↑](#footnote-ref-1)